**Artă Sacră**

Programul de studiu Artă Sacră urmăreşte formarea unor specialişti în domeniul Artelor vizuale, respectiv Pictură bisericească şi Restaurare bunuri de patrimoniu mobil (icoană; lemn policrom și carte veche; documente pe suport papetar).

De asemenea, specializarea Artă Sacră asigură, prin parcurgerea modulului psiho- pedagogic, formarea cadrelor didactice în domeniul artelor vizuale pentru învăţământul preuniversitar.

Obiectivul procesului de învăţământ este pregătirea studenţilor atât din perspectivă artistică cât şi teologică, ambele fiind necesare unui specialist care operează cu imaginea sacră sau cu bunuri culturale aparținând patrimoniului cultural bisericesc.

Programul de studiu Artă Sacră urmăreşte mai multe obiective concrete.

* formarea studenţilor pentru a deveni creatori ai imaginii sacre, capabili să reprezinte subiectele religioase corect din punct de vedere canonic şi la un cât mai înalt nivel estetic şi tehnic.
* inițierea studenților în domeniul conservării și restaurării bunurilor culturale aparținând patrimoniului cultural mobil (carte veche, icoană, lemn policrom, piele, metal).

Programul de studii își propune transmiterea informațiilor/cunoștințelor necesare identificării, analizei, descrierii factorilor de degradare/ deteriorare care acţionează în timp asupra stării de conservare a bunurilor culturale precum și a principalelor metode de conservare preventivă și curativă utilizate în laboratoarele din țară și străinătate.

De asemenea, cursurile de tehnici artistice tradiționale doresc să ofere cunoaşterea, dar şi posibilitatea soluţionării efective a problemelor tehnice

Disciplinele de specialitate (atât în direcţia picturii cât şi în cea a restaurării) oferă, prin prezentarea şi aprofundarea celor mai importante opere de artă religioasă din trecut, dar şi a celor mai moderne tehnici artistice și metode de conservare restaurare din prezent, competenţele necesare creării, conservării şi restaurării bunurilor culturale.

Misiunea specializării constă într-o îmbinare între obiectivul didactic şi cel artistic/de cercetare.

Specializarea are în vedere şi obiectivul cultivării şi creării unor noi legături atât cu specializări similiare consacrate cât şi cu potenţiali beneficiari ai activităţilor specifice domeniului, prin semnarea de acorduri de colaborare sau proiecte comune.

Prin programul Erasmus+ studenții pot obține burse de studiu sau de practică în una dintre cele peste 300 universități partenere din Europa.

Mai multe informații aici: <https://www.uaic.ro/studenti/ghidul-studentului-uaic/>; <https://www.teologie.uaic.ro/wp-content/uploads/2023/04/Ghidul-de-studii-Arta-sacra-2023.pdf>

ARTĂ SACRĂ

**Competenţe Profesionale**

* Proiectarea şi realizarea cadrului general specific de documentare, informare, cercetare teologică şi artistică: culegerea, prelucrarea şi analiza datelor care se vor regăsi în aplicarea practică, proces al realizării operei de artă plastică eclesială şi conservării - restaurării acesteia.
* Identificarea, analiza, explicarea, implementarea şi reprezentarea iconografică a subiectelor teologice şi a elementelor de limbaj plastic (grafic şi cromatic) folosite în elaborarea artefactelor şi a imaginii vizuale.
* Identificarea, analiza şi descrierea factorilor care acţionează în timp asupra stării de conservare a obiectelor de artă din patrimoniul eclesial.
* Propunerea şi soluţionarea problemelor tehnice şi tehnologice de transpunere a subiectului teoretic în spaţiu plastic (asimilarea tehnicilor artistice tradiţionale).
* Diagnoza problemelor ce conduc la degradarea obiectelor de artă; stabilirea unor tratamente adecvate, soluţionarea tuturor problemelor tehnice, metodologice şi tehnologice de conservare - restaurare (implementarea şi asimilarea tehnicilor specifice) în vederea salvării, conservării şi restaurării acestora.

ARTĂ SACRĂ

**Competenţe Transversale**

* Aplicarea adecvată a principiilor, normelor şi valorilor eticii profesionale definitorii pentru munca în domeniul protejării patrimoniului cultural și a realizării de bucuri culturale în domeniul artei sacre.
* Aplicarea eficientă a tehnicilor de relaţionare în grup, asumarea rolurilor specifice în desfăşurarea activităţilor artistice, în echipă.
* Identificarea şi aplicarea eficientă a metodelor şi tehnicilor adecvate de învăţare continuă în domeniul artistic şi al protejării patrimoniului, conştientizarea motivaţiilor extrinseci şi intrinseci ale învăţării continue.
* Dobândirea cunoștințelor și aptitudinilor necesare pentru promovarea dezvoltării sustenabile

ARTĂ SACRĂ

Posibilităţi De Angajare\*:

* Pictor, restaurator de bunuri culturale aparținând patrimoniului cultural mobil, muzeograf, creator de artă religioasă, custode de colecții de artă religioasă, conservator pentru bunuri culturale, archivist.
* Profesor de desen și educație plastică
* Consultant științific pentru instituțiile interesate de valorificarea științifică și/sau artistică a domeniului creației ecleziastice.
* Poate ocupa diverse funcții în administrația bisericească centrală și locală, profesor în învăţământul primar şi gimnazial (cu condiţia promovării modulului DPPD).

\*Lista nu este exhaustivă şi are caracter exemplificator; reglementările legale civile şi bisericeşti în vigoare pot condiţiona ocuparea anumitor poziţii de absolvirea unui program masteral sau a unor programe post-universitare de specializare.